Document ID: /roh_data/filtered/fineweb-2-filterrobots_roh.jsonl.gz/23438

Confirmas
Certificat per retrer substanzas toxicas
Per survegnir certificats per retrer substanzas toxicas stueis Vus indicar las suandontas informaziuns all'administraziun communala:
- tissi
- classa da tissi
- quantitad
Cuosts: CHF 5.00
Attest da veta
Per la retratga d'in attest da veta supplichein nus Vus da fixar in termin.
Prender cun Vus: document d'identitad valeivel (carta d'identitad ni passaport)
Cuosts: CHF 20.00
Attestat da conduita
Per l'emissiun digl attestat da conduita supplichein nus Vus da fixar in termin.
Prender cun Vus: extract dil register penal
Cuosts: CHF 15.00
extract dil register penal
Igl extract saveis Vus empustar en tut ils uffecis postals ni online sin www.strafregister.admin.ch. Il Register penal svizzer tarmetta igl extract dil register penal directamein per posta agl empustader.
Persunas privatas ston dumandar persunalmein per in extract dil register penal. Ellas san denton numnar in substitut ni far tarmetter igl extract directamein ad ina tiarza persuna (p.ex. al patrun ni al locatur).
Legalisaziun dalla suttascripziun
Per la legalisaziun dalla suttascripziun supplichein nus Vus da fixar in termin. Il document sto vegnir suttascrets el biro dall'administraziun communala.
Prender cun Vus: document d'identitad valeivel (carta d'identitad ni passaport)
Cuosts: CHF 30.00
Confirmas dalla controlla d'habitonts
Confirma da dimora
Ina cofirma da dimora duvreis Vus per exempel per fatgs ufficials, per s'annunziar per ina scola ni per empustar in abonnament general. Ella confirma Vossa adressa ed il cuoz da dimora en nossa vischnaunca.
Formular online
Cuosts: CHF 15.00